《玉父赋倦壳轩韵得壳字》
宋代·洪朋

今弟岩壑姿，问道困南朔。归来敞蜗牛，真成倦龟壳。

曲肱梧桐影，日夜洞庭乐。谁何艺根本，岁久栖鸑鷟。

静言人间世，变化如风雹。笑语尊俎同，兹理要商榷。

时不与人游，安燕正当学。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。